लंबे स्पैल फेंकना अच्छा लगता है : प्रवीण  
इंग्लैंड के बल्लेबाजों ने तीसरे टेस्ट में पहली पारी में मजबूत बढ़त बना ली है, लेकिन तेज गेंदबाज प्रवीण कुमार अपने प्रदर्शन से संतुष्ट हैं।
इंग्लैंड के बल्लेबाजों ने तीसरे टेस्ट में भारतीय गेंदबाजों को सबक सिखाते हुए पहली पारी में मजबूत बढ़त बना ली है, लेकिन दूसरे दिन के खेल के दौरान दो विकेट चटकाने वाले तेज गेंदबाज प्रवीण कुमार अपने प्रदर्शन से संतुष्ट हैं। प्रवीण इंग्लैंड की पहली पारी में अब तक 23 ओवर फेंक चुके हैं, जिसमें आठ मेडन शामिल हैं। उन्होंने इयान बेल और केविन पीटरसन को पैवेलियन भेजा।  इस तेज गेंदबाज ने दूसरे दिन का खेल खत्म होने के बाद कहा, मुझे लंबे स्पैल में गेंदबाजी करना पसंद है।  उन्होंने कहा, गेंद से अचानक मदद मिलने लगी और मैंने इसका लुत्फ उठाया। मेरी योजना एक ही जगह पर गेंदबाजी करने की थी। जब बादल छाये थे, तो गेंद मूव कर रही थी, लेकिन इसके अलावा मदद नहीं मिल रही थी। भारत ने दिन के खेल के दौरान कुछ कैच भी टपकाए, जिस पर प्रवीण ने कहा, यह खेल का हिस्सा है।